Predkladacia správa

Ministerstvo zahraničných vecí SR predkladá materiál Informácia o rokovaniach ministra ZV SR J. Kubiša v Bezpečnostnej rade OSN (New York, 15.-18.4.2007) na rokovanie vlády ako iniciatívny materiál.

Jeho cieľom je informovať vládu SR o výsledkoch pracovnej cesty ministra ZV SR J. Kubiša v New Yorku, kde sa na základe pozvania britskej ministerky ZV M. Beckettovej zúčastnil na tematickej diskusii britského predsedníctva Bezpečnostnej rady OSN zameranej na problematiku klimatických zmien vo vzťahu k bezpečnosti. 

Predložený materiál okrem uvedenej diskusii venuje osobitnú pozornosť neformálnemu zasadnutiu Bezpečnostnej rady OSN k situácii v Sudáne, na ktorom v mene SR vystúpil minister J. Kubiš.

Materiál sa predkladá na rokovanie vlády ako  informácia a v súlade s čl. 10 ods. 6a Smernice na prípravu a predkladanie materiálov na rokovanie vlády SR nebol predložený na medzirezortné pripomienkové konanie. 

	Materiál nemá finančný, ekonomický, environmentálny vplyv, ani vplyv na zamestnanosť a na podnikateľské prostredie.